Hierdie tydperk was regtig kosbaar. Ek het die beperkinge verander in geleenthede. Ek het nuwe dinge geleer en beter geword met dit wat ek reeds kon doen.
“As die ouboet in die huis is Don ‘n vreugde en maak hy ons as huisouers baie trots. Hy is baie behulpsaam in die huis. Sy ‘broers’ kyk op na hom en hy het hulle geïnspireer om ook fiks te wil wees. Hulle het by sy oefensessies aangesluit,” vertel Amanda.